**ZMLUVA O DIELO**

*(predbežný návrh vo forme informatívneho charakteru, bude predmetom Priameho rokovacieho konania po ukončení Súťaže návrhov)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uzavretá podľa § 536 a nasledovných zákona č. 513/1991 Zb. Obchodného zákonníka

(ďalej len „zmluva“)

1. Zmluvné strany

1.1 Objednávateľ: **Mesto Banská Bystrica**

Sídlo: Československej armády 26, 974 01 Banská Bystrica Slovenská republika

Zastúpený: Ján Nosko, primátor

IČO: 003134217

*ďalej len „objednávateľ“*

1.2 Zhotoviteľ :

Sídlo:

Zapísaný v:

Konajúci :

Bankové spojenie:

Číslo účtu (IBAN):

SWIFT/BIC:

IČO :

DIČ :

IČ DPH:

*ďalej len „zhotoviteľ“*

*a spoločne „zmluvné strany“*

2. Predmet zmluvy

2.1. Zhotoviteľ predložil vo verejnom obstarávaní súťaže návrhov vo finančnom limite nadlimitnej zákazky „**Námestie slobody v Banskej Bystrici**“, urbanisticko-architektonický súťažný návrh (ďalej aj „návrh“), ktorý bol porotou vyhodnotený ako víťazný. Predmetom tejto zmluvy je rozpracovanie návrhu podľa ustanovení tejto zmluvy a výkon autorského dohľadu v nasledovnom rozsahu:

a) Dopracovanie ponuky do formy dokumentácie pre územné konanie (ďalej aj „*DÚR*“),

b) Inžinierska činnosť – vydanie právoplatného územného rozhodnutia,

c) Projektová dokumentácia pre stavebné povolenie v podrobnostiach pre realizáciu stavby vrátane rozpočtu a výkazu výmer (DSP/DRS),

d) Výkon **Odborného autorského dohľadu** (ďalej „OAD“) pre účely cenovej ponuky uvažuje verejný obstarávateľ s predpokladaným množstvom 100 hodín,

e) Inžinierska činnosť – zabezpečenie vydania právoplatného stavebného povolenia,

f) Inžinierska činnosť – porealizačné zameranie v GIS

*(ďalej len „dielo“)*.

Obsahové a technické spresnenie služieb bude vykonané objednávateľom na vstupnej výrobnej porade, ktorú zvolá zhotoviteľ po začatí poskytovania služieb podľa tejto zmluvy, o čom bude vyhotovený zápis odsúhlasený oboma zmluvnými stranami.

2.2. Výkonové fázy „diela“ a ich náplň

2.2.1. Dopracovanie návrhu do formy použiteľnej v konaní o **vydanie územného rozhodnutia**

* v súlade s Vyhláškou Ministerstva životného prostredia Slovenskej republiky č. 453/2000 Z.z., ktorou sa vykonávajú niektoré ustanovenia stavebného zákona a
* vrátane vizualizácií,
* v súlade s rozsahom prác podľa: SADZOBNÍK PRE NAVRHOVANIE PONUKOVÝCH CIEN PROJEKTOVÝCH PRÁC A INŽINIERSKYCH ČINNOSTÍ 2023, vydavateľ UNIKA Bratislava s.r.o., ISBN 978-80-88966-95-1 (ďalej aj „*UNIKA 2023*“),

2.2.2. Inžinierska činnosť - Vydanie právoplatného územného rozhodnutia.

* prerokovanie dokumentácie pre územné konanie s dotknutými orgánmi a organizáciami v priebehu spracovania dokumentácie,
* prerokovanie vypracovanej dokumentácie pre územné konanie za účelom vydania územného rozhodnutia,

2.2.3. Dopracovanie návrhu do formy použiteľnej **v konaní o vydanie stavebného povolenia s podrobnosťou pre realizačný projekt** (DSP/DRS)

* v súlade s Vyhláškou Ministerstva životného prostredia Slovenskej republiky č. 453/2000 Z.z., ktorou sa vykonávajú niektoré ustanovenia stavebného zákona a
* v súlade s rozsahom prác podľa sadzobníka UNIKA 2023 vrátane vizualizácií,

2.2.4. Inžinierska činnosť – Vydanie právoplatného stavebného povolenia.

* prerokovanie projektu pre stavebné konanie s dotknutými orgánmi a organizáciami v priebehu spracovania dokumentácie,
* prerokovanie dokončeného projektu pre stavebné konanie za účelom vydania stavebného povolenia,

2.2.5 Výkon **Odborného autorského dozoru** (ďalej „OAD“)

* v súlade s rozsahom prác podľa sadzobníka UNIKA 2023.
* Zhotoviteľ má podľa ust. § 18 ods. (2) písm. c) Zákona č. 185/2015 Z. z. (ďalej „Autorský zákon“) právo na autorský dohľad (autorskú korektúru) nad nakladaním so svojím dielom – dozerať na realizáciu diela tak, aby boli uskutočňované v súlade s dielom, ktorého je autorom.
* Pri výkone OAD je Zhotoviteľ povinný najmä :

1. zúčastniť sa odovzdania staveniska,
2. dohliadať na dodržanie projektu podľa podmienok určených stavebným povolením a poskytovať vysvetlenia potrebné pre plynulosť výstavby,
3. posudzovať návrhy zhotoviteľa stavby na zmeny a odchýlky z pohľadu dodržiavania technicko-ekonomických parametrov stavby, dodržiavanie lehôt výstavby, prípadne ďalších údajov a ukazovateľov,
4. sledovať postup výstavby z technického hľadiska a časového harmonogramu výstavby,
5. v prípade potreby poskytnúť stanovisko a vysvetlenie z vyhotovenej projektovej dokumentácie,

h. v prípade, že skutkový stav zistený na stavenisku nezodpovedá predpokladom v projektovej dokumentácii, navrhnúť technické riešenia vyvolanej zmeny, a v prípade potreby aj spracovať riešenie formou zmenovej projektovej dokumentácie so spracovaním zmenového rozpočtu,

i. zaujímať stanovisko s vysvetlením a návrhom riešenia k prípadným vadám projektovej dokumentácie pri realizácii stavby; Zhotoviteľ sa zaväzuje prípadné vady a chyby v projektovej dokumentácii bezodplatne odstrániť v rámci výkonu odborného autorského dohľadu. Cena za odborný autorský dohľad bude znížená alikvotne k množstvu a závažnosti vád projektovej dokumentácie,

j. vykonávanie úprav plánu bezpečnosti a ochrany zdravia pri práci a podkladu, ktorý obsahuje informáciu o BOZP, ktoré je potrebné zohľadňovať pri ďalších prácach v dôsledku prípadných zmien v priebehu prác,

k. zúčastniť sa na kontrolných dňoch

l. zúčastniť sa na odovzdaní a prevzatí stavby alebo jej časti,

m. zúčastniť sa na kolaudačnom konaní a poskytnúť s tým súvisiacu súčinnosť;

2.2.6. Súčinnosť v procese verejného obstarávania na realizáciu stavebných prác, ak to bude potrebné.

2.2.7. Po dokončení stavby - Porealizačné zameranie v GIS

3. Spolupôsobenie zmluvných strán a podklady objednávateľa.

3.1. Objednávateľ bude jednotlivé výkonové fázy diela uvedené v bodoch 2.2.3., 2.2.5. až 2.2.7. zadávať na realizáciu formou objednávok. Súčinnosť v procese verejného obstarávania podľa bodu 2.2.6. bude v prípade potreby zadávaná emailovým zadaním.

3.2. Objednávateľ sa zaväzuje, že bezodkladne poskytne zhotoviteľovi vyjadrenia a pripomienky, ktoré získa.

3.3. Objednávateľ sa zaväzuje, že jednotlivé dokončené a dodané časti predmetu plnenia (podľa bodu 2.2.1. – 2.2.4. a 2.2.7.), prevezme a zaplatí za ich zhotovenie dohodnutú cenu.

3.4. Zhotoviteľ sa zaväzuje, že pripomienky dotknutých orgánov zapracuje po prerokovaní s objednávateľom do 7 kalendárnych dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa Čl. 4 tejto zmluvy bol dodržaný.

3.5. V prípade omeškania objednávateľa s poskytnutím spolupôsobenia, ktoré je nevyhnutné pre splnenie predmetu zákazky, má zhotoviteľ právo požadovať primeranú zmenu záväzku v čl. 4 tejto zmluvy.

3.6. Zhotoviteľ sa zaväzuje, že včas upozorní objednávateľa na skutočnosti, ktoré podmieňujú včasné plnenie jeho spolupôsobenia.

3.7. Zhotoviteľ sa zaväzuje, že bude priebežne informovať objednávateľa o stave rozpracovanosti diela, že ho včas vyzve na kontrolu obsahu a rozsahu diela v jeho rozpracovanosti a na záverečné prerokovanie jednotlivých výkonových fáz. Tým nie je dotknuté právo objednávateľa vyzvať zhotoviteľa na stretnutie.

3.8. Zmluvné strany sa dohodli, že budú emailovú komunikáciu považovať za plnohodnotný informačný a komunikačný kanál.

3.9. Zhotoviteľ sa zaväzuje vysporiadať všetky právne vzťahy s tretími osobami, ktoré sa budú podieľať na zhotovení diela tak, aby si tieto osoby nemohli uplatňovať voči objednávateľovi žiadne nároky. V prípade, že si tretia osoba uplatní voči objednávateľovi nárok z titulu porušenia autorských práv, zhotoviteľ sa zaväzuje nahradiť objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške.

3.10. Zhotoviteľ oznamuje objednávateľovi, že na dodávke služieb podľa tejto zmluvy sa bude zúčastňovať autorizovaný architekt .........................

4. Čas plnenia

4.1. Čas plnenia diela uvedeného v článku 2.2. tejto zmluvy je dojednaný nasledovne:

|  |  |  |  |
| --- | --- | --- | --- |
| **písm.** | **podľa bodu** | **predmet** | **čas plnenia** |
| a) | 2.2.1. | Dopracovanie návrhu do formy použiteľnej v konaní o **vydanie územného rozhodnutia** | do ... mesiacov od nadobudnutia účinnosti zmluvy |
| b) | 2.2.2. | Inžinierska činnosť  - Vydanie právoplatného územného rozhodnutia. | Celkový čas plnenia nie je možné presne stanoviť.  Pozri ustanovenia bodu 4.2. a nasledujúcich. |
| c) | 2.2.3. | Dopracovanie návrhu do formy použiteľnej **v konaní o vydanie stavebného povolenia (DSP)**  **s podrobnosťou pre realizačný projekt** **(DRS)** | **DSP:** do ... mesiacov od odovzdania právoplatného územného rozhodnutia  **DRS:** do ... mesiacov od odovzdania právoplatného stavebného povolenia |
| d) | 2.2.4. | Inžinierska činnosť  – Vydanie právoplatného stavebného povolenia. | Celkový čas plnenia nie je možné presne stanoviť.  Pozri ustanovenia bodu 4.2. a nasledujúcich. |
| e) | 2.2.5. | Výkon **OAD** | **priebežne** počas prípravy a realizácie stavebného diela. |
| f) | 2.2.6. | Súčinnosť v procese verejného obstarávania na realizáciu stavebných prác, ak to bude potrebné. | **priebežne a bezodkladne** v procese verejného obstarávania |
| g) | 2.2.7. | Po dokončení stavby - Porealizačné zameranie v GIS | do ... mesiacov/týždňov od prevzatia stavby |

4.2. Pri výkone inžinierskej činnosti sa zhotoviteľ zaväzuje dodržiavať stanovené lehoty dotknutých orgánov. Zároveň sa zhotoviteľ zaväzuje bezodkladne reagovať na stanoviská účastníkov konania a úradov, tak aby boli dodržané stanovené lehoty úradmi.

4.3. V prípade, že zhotoviteľ bude v omeškaní s plnením predmetu tejto zmluvy z dôvodov vzniknutých na jeho strane viac ako 14 dní a zároveň neinformuje Objednávateľa, považuje sa toto omeškanie alebo nesplnenie povinnosti za podstatné porušenie tejto zmluvy, s právom objednávateľa žiadať náhradu škody a zmluvnú pokutu v zmysle tejto zmluvy.

4.4. V prípade omeškania zhotoviteľa s plnením zákazky v zmysle vyššie uvedeného môže poskytnúť objednávateľ zhotoviteľovi dodatočnú lehotu na plnenie. Ak zhotoviteľ neodovzdá dielo ani v tejto dodatočnej lehote (čo sa považuje za podstatné porušenie zmluvy) má objednávateľ právo od zmluvy odstúpiť.

5. Cena diela

5.1 Cena diela uvedeného v bodoch 2.2.1. – 2.2.7. tejto zmluvy je dohodnutá nasledovne:

5.2. Cena za zhotovenie diela v rozsahu v čl. 2 tejto zmluvy je stanovená dohodou zmluvných strán vo výške **..................,-** EUR bez DPH, cena s DPH ............................. EUR

5.3. Cena za jednotlivé výkonové fázy je nasledovná :

|  |  |  |  |  |  |
| --- | --- | --- | --- | --- | --- |
| **písm.** | **podľa bodu** | **predmet** | **EUR bez DPH** | **DPH**  **20%** | **EUR s DPH** |
| a) | 2.2.1. | Dopracovanie návrhu do formy použiteľnej v konaní o **vydanie územného rozhodnutia** |  |  |  |
| b) | 2.2.2. | Inžinierska činnosť  - Vydanie právoplatného územného rozhodnutia. |  |  |  |
| c) | 2.2.3. | Dopracovanie návrhu do formy použiteľnej **v konaní o vydanie stavebného povolenia (DSP)**  **s podrobnosťou pre realizačný projekt** **(DRS)** |  |  |  |
| d) | 2.2.4. | Inžinierska činnosť  – Vydanie právoplatného stavebného povolenia. |  |  |  |
| e) | 2.2.5. | Výkon **OAD** | ... / € hod. | ... / € hod. | ... / € hod. |
| f) | 2.2.6. | Súčinnosť v procese verejného obstarávania na realizáciu stavebných prác, ak to bude potrebné. | - | - | - |
| g) | 2.2.7. | Po dokončení stavby - Porealizačné zameranie v GIS |  |  |  |

5.4. Podkladom pre stanovenie ceny prác je UNIKA 2023.

5.5. K cene diela bude účtovaná DPH v zmysle platných predpisov v čase fakturácie.

5.6. Pri zúžení predmetu zákazky má objednávateľ právo krátiť odmenu za dielo. Nerealizované práce budú ocenené rovnako ako bola vypočítaná cena za dielo.

5.7. V cene diela nie sú zahrnuté správne poplatky, ak by boli potrebné ako napríklad: poplatky za úkony s katastrálnym úradom. Tieto výdavky hradí objednávateľ.

6. Platobné podmienky

6.1. Podkladom pre úhradu ceny za čiastkové plnenie podľa čl. 2.1.1 bude faktúra vystavená zhotoviteľom. Fakturácia je podmienená vecným, kvalitatívnym a termínovým plnením. Podkladom na fakturáciu je:

- podľa bodu 2.2.1., 2.2.2., 2.2.3., 2.2.4. a 2.2.7. – po prevzatí formou preberacieho protokolu 100 %,

- podľa bodu 2.2.5. – po skončení mesiaca, v ktorom boli poskytnuté služby na základe výkazu odsúhlaseného objednávateľom.

6.2. Faktúra je uhradená dňom pripísania finančnej čiastky na účet zhotoviteľa.

6.3. Právo fakturovať vzniká zhotoviteľovi dodaním a prevzatím čiastkového plnenia v členení podľa čl. 2.2. tejto zmluvy. Odborný autorský dohľad bude zhotoviteľom fakturovaný v mesačných intervaloch počas výstavby určenej v zmluve o dielo medzi objednávateľom a dodávateľom stavby. V prípade pozastavenia stavby bude pozastavené aj financovanie OAD.

6.4. Lehota splatnosti faktúry je 30 dní od jej doručenia objednávateľovi. V prípade, že faktúra nebude obsahovať všetky náležitosti, objednávateľ je oprávnený vrátiť ju zhotoviteľovi na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

7. Spôsob vyhotovenia diela

7.1. Zhotoviteľ vyhlasuje, že má oprávnenie vykonávať vybrané činnosti v rozsahu čl. 2 tejto zmluvy.

7.2. Zhotoviteľ sa zaväzuje, že pri plnení predmetu zmluvy bude postupovať s odbornou starostlivosťou, bude dodržiavať všeobecne záväzné predpisy, technické normy, dojednania tejto zmluvy, bude sa riadiť úvodnými podkladmi objednávateľa, pokynmi objednávateľa, zápismi a dohodami zmluvných strán.

7.3. Zhotoviteľ sa zaväzuje, že pri plnení predmetu tejto zmluvy bude dodržiavať rozhodnutia a záväzné stanoviska orgánov a organizácií dotknutých v územnom a stavebnom konaní.

7.4. V prípade potreby poskytne zhotoviteľ zápis na základe požiadavky objednávateľa.

8. Zodpovednosť za vady

8.1. Zhotoviteľ zodpovedá za to, že predmet tejto zmluvy bude zhotovený v súlade s touto zmluvou.

8.2. Ak objednávateľ prevzal vadné dielo, má právo na dodatočné bezplatné odstránenie vady.

8.3. Zhotoviteľ zodpovedá za skryté vady diela, ktoré odstráni po ich zistení bez zbytočného odkladu a na vlastné náklady.

8.4. Zhotoviteľ nezodpovedá za vady diela, ktoré boli spôsobené použitím vadných podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich bezvadnosť, objednávateľa na ne písomne upozornil a ten písomne trval na ich použití.

8.5. V prípade, že zhotoviteľ v priebehu spracovania diela zistí nezrovnalosti v poskytnutých podkladoch a skutkovom stave, je povinný na tieto objednávateľa upozorniť.

8.6. Záručná doba začína plynúť dňom odovzdania diela objednávateľovi a bude trvať po dobu 10 rokov odo dňa odovzdania diela objednávateľovi.

8.7. Zhotoviteľ je povinný do 7 pracovných dní po uplatnení oprávnenej reklamácie predložiť objednávateľovi písomný návrh na prepracovanie, dopracovanie, resp. iný spôsob odstránenia vady v prípade, že objednávateľ s týmto návrhom súhlasí, je zhotoviteľ povinný vadu diela odstrániť do 10 pracovných dní od uplatnenia reklamácie objednávateľov, aj sa zmluvné strany nedohodnú inak.

8.8. V prípade, že zhotoviteľ neodstráni vady diela podľa predchádzajúceho bodu tohto článku zmluvy, je objednávateľ oprávnený dať opraviť vady diela 3. osobe na náklady zhotoviteľa. Zmluvné strany sa dohodli, že oprava vád diela 3. osobou nebude považovaná za zásah do autorských práv zhotoviteľa k dielu.

8.9. Ak preukázateľne vznikne objednávateľovi škoda spôsobená zhotoviteľom, je zhotoviteľ povinný ju uhradiť v plnej výške.

8.10. Zhotoviteľ prehlasuje, že je na výkon činnosti autorizovaného architekta/ autorizovaného krajinného architekta poistený Rámcovou poistnou zmluvou č. ...............................

8.11. Za závažné porušenie zmluvy zo strany Zhotoviteľa sa považuje:

a. omeškanie v dodaní diela uvedeného v bodoch 4.2. – 4.4. o viac ako 30 kalendárnych dní,

b. za neposkytnutie súčinnosti uvedenej v bode 4.5. viac ako 7 kalendárnych dní,

8.12. Za závažné porušenie zmluvy zo strany Objednávateľa sa považuje:

a. omeškanie v úhrade o viac ako 30 dní po lehote splatnosti faktúry.

9. Zmluvné pokuty, náhrada škody

9.1. Pre zmluvné pokuty a náhradu škody platia ustanovenia tejto zmluvy a v ostatných prípadoch § 544 a 545 Občianskeho zákonníka a § 300 - 302 Obchodného zákonníka.

9.2. Zmluvná pokuta za nesplnenie zmluvných povinnosti sa stane splatnou najneskôr 14. deň od doručenia sankčnej faktúry zmluvnej strane. Rovnaký termín splatnosti platí aj v prípade faktúry, ktorou je uplatnená náhrada škody.

9.3. Zmluvná pokuta za omeškanie dodania diela podľa termínov uvedených v čl. 4 je 0,05 % za každý deň omeškania z ceny omeškanej časti príslušnej výkonovej fázy.

9.4. V prípade omeškania platby zo strany objednávateľa má zhotoviteľ právo uplatniť zmluvnú pokutu vo výške 0,05 % z výšky omeškanej platby, za každý deň omeškania.

9.5. Zmluvné pokuty sa nepovažujú za náhradu škody, ktorá presahuje zmluvnú pokutu. Dojednaním ani zaplatením dohodnutej zmluvnej pokuty nie je dotknuté právo na náhradu škody v plnom rozsahu, t.j. aj v rozsahu prevyšujúcom dohodnutú zmluvnú pokutu.

10. Odstúpenie od zmluvy

10.1. Odstúpenie od zmluvy musí byť oznámené písomne. Odstúpenie od zmluvy sa riadi zmluvou a v ostatných prípadoch § 344 a nasledujúcimi Obchodného zákonníka.

10.2. Účinky odstúpenia nastanú dňom doručenia oznámenia o odstúpení.

10.3. V prípade, že objednávateľ odstúpi od tejto zmluvy, uhradí zhotoviteľovi pomernú, preukázanú časť z ceny zodpovedajúcu rozpracovanosti príslušnej výkonovej fázy po dodaní a prevzatí rozpracovaného diela.

10.4. Zhotoviteľ je oprávnený odstúpiť od zmluvy, len ak sa plnenie stane nemožným v prípade zásahu vyššej moci, alebo v prípade, že objednávateľ mu neposkytne potrebné spolupôsobenie dlhšie ako 3 mesiace. Za vyššiu moc pre účely tejto zmluvy sa považujú prípady, ktoré nie sú závislé, ani ich nemôžu ovplyvniť zmluvné strany.

10.5. Posúdenie a prevzatie prác, ktoré zhotoviteľ vykonal sa uskutoční najneskôr do 14 pracovných dní po odstúpení od zmluvy. Objednávateľ si vyhradzuje na posúdenie lehotu 7 pracovných dní od doručenia podkladov.

10.6. Objednávateľ je oprávnený odstúpiť od zmluvy pri závažnom porušení zmluvy uvedenom v bode 8.11.. Od účinnosti odstúpenia od zmluvy je zhotoviteľ povinný nepokračovať v činnosti. Je však povinný objednávateľa upozorniť na opatrenia potrebné na to, aby sa zabránilo vzniku škody bezprostredne hroziacej objednávateľovi nedokončením činnosti súvisiacej so zariaďovaním záležitosti.

10.7. Zmena rozsahu predmetu zmluvy bude riešená dodatkom k tejto zmluvy, resp. iným postupom, v súlade so zákonom č. 343/2015 Z.z. o verejnom obstarávaní v znení neskorších predpisov.

11. Osobitné ustanovenia

11.1. Vyhotovený predmet zmluvy obsahuje autorské urbanistické a architektonické diela a ich použitie je chránené autorským zákonom.

11.2. Urbanistický návrh a štúdia sú chránené autorským právom a jeho použitie je možné len na účel dohodnutý v tejto zmluve. Použitie treťou osobou je podmienené súhlasom autora a vzťahuje sa naň ochranný režim podľa autorského zákona. Honorár za udelenie súhlasu na použitie diela treťou osobou bude určený v zmysle Honorárneho poriadku Slovenskej komory architektov. (HPSKA).

11.3. Zmluvné strany sa dohodli, že všetky technické, cenové a odborné informácie, s ktorými počas plnenia predmetu zmluvy prídu do styku, sú predmetom obchodného tajomstva a nebudú poskytnuté tretej osobe.

11.4. Zmluvné strany sa dohodli, že všetky technické, cenové a odborné informácie, s ktorými počas plnenia predmetu zmluvy prídu do styku, sú predmetom obchodného tajomstva a nebudú poskytnuté tretej osobe.

11.5. Objednávateľ sa zaväzuje, že veci, ktoré by mohli byť predmetom akéhokoľvek utajenia a zhotoviteľ by mohol počas vyhotovenia prísť s nimi do styku, zariadi veci tak, aby prípadné budúce záväzky pre zhotoviteľa boli známe vopred, alebo aby boli vylúčené.

11.6. Objednávateľ nie je oprávnený udeliť sublicenciu alebo licenciu previesť na iný subjekt.

Ustanovenia o využití subododávateľov

11.7. Zhotoviteľ je povinný oznámiť Objednávateľovi akúkoľvek zmenu údajov o subdodávateľoch uvedených v Prílohe č. 1 tejto Zmluvy

11.8. Objednávateľ určuje pravidlo na zmenu subdodávateľov počas plnenia tejto Zmluvy:

* 1. V prípade, ak dôjde počas plnenia k zmene subdodávateľa oproti Zoznamu subdodávateľov uvedeného v Prílohe č. 1 tejto  Zmluvy, je Zhotoviteľ povinný predložiť Objednávateľov do 5 pracovných dní odo dňa kedy sa o tejto skutočnosti dozvie žiadosť o zmenu subdodávateľa v ktorej budú uvedené:
  2. údaje o novom subdodávateľovi (v prípade fyzickej osoby: meno a priezvisko, adresa pobytu, identifikačné číslo alebo dátum narodenia, v prípade právnickej osoby: obchodné meno alebo názov, sídlo, identifikačné číslo) a údaje o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia
  3. informácia o podiele zákazky, ktorú má Zhotoviteľ v úmysle zadať novému subdodávateľovi a o predmete  zmluvy o subdodávke
  4. Subdodávateľ musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 Zákona 343/2015 Z.z. o verejnom obstarávaní; oprávnenie dodávať tovar, uskutočňovať stavebné práce alebo poskytovať službu sa preukazuje vo vzťahu k tej časti predmetu zákazky alebo koncesie, ktorý má subdodávateľ plniť
  5. Zhotoviteľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
  6. Objednávateľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom Zhotoviteľa k navrhovanému subdodávateľovi.
  7. Objednávateľ rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke a informácií o osobe nového subdodávateľa.
  8. Zhotoviteľ oznámi Objednávateľov svoje rozhodnutie o súhlase alebo nesúhlase s uzatvorením zmluvy o subdodávke najneskôr do 5 pracovných  dní od doručenia žiadosti o udelenie tohto súhlasu. Ak Zhotoviteľ neoznámi svoj nesúhlas do 5 pracovných dní odo dňa doručenia žiadosti o schválenie, v tomto prípade to znamená, že nemá výhrady k výberu nového subdodávateľa a Zhotoviteľ je oprávnený uzatvoriť s vybraným novým subdodávateľom príslušnú  zmluvu, na základe ktorej  bude zabezpečované plnenie tejto Zmluvy.
  9. Objednávateľ požaduje, aby v prípade zmeny subdodávateľa počas plnenia zmluvy Zhotoviteľ preukázal, že subdodávateľ, ktorý sa bude podieľať na dodaní plnenia, má zapísaných konečných užívateľov výhod v Registri partnerov verejného sektora, a to v súlade so zákonom 315/2016 Z. z. o registri partnerov verejného sektora a o zmene a doplnení niektorých zákonov po celý čas trvania tejto Zmluvy.

12. Záverečné ustanovenia

12.1. Pokiaľ v  zmluve nie je dohodnuté niečo iné, platia pre zmluvný vzťah ňou založený

ustanovenia Obchodného zákonníka č. 513/1991 Zb. v znení neskorších predpisov.

12.2. Meniť alebo doplňovať text tejto zmluvy je možné len formou písomných dodatkov.

12.3. Všetky oznámenia, výzvy a iná korešpondencia podľa tejto zmluvy budú medzi zmluvnými stranami doručované osobne alebo doporučenou poštou na adresy uvedené v čl. 1 tejto zmluvy alebo emailom. Všetky úkony urobené písomne sú považované za doručené okamihom ich prevzatia druhou zmluvnou stranou. Písomnosť sa bude považovať za doručenú aj vtedy, ak nebude prevzatá druhou zmluvnou stranou, ktorej bola adresovaná, a to dňom, kedy bola uložená na pošte po neúspešnom pokuse pošty o doručenie písomnosti určenej zmluvnej strane ako adresátovi. Odosielateľ akejkoľvek písomnej správy môže požadovať písomné potvrdenie príjemcu. Písomnosť odoslaná emailom sa považuje za doručenú v deň kedy bol email odoslaný. Kontaktné adresy pre doručovanie a odosielanie emailov sú za Objednávateľa: .......... a za Zhotoviteľa: ........................... .

Rozhodujúci pri určení času doručenia je výpis o odoslaní emailu. Akúkoľvek zmenu v kontaktnej osobe resp. emailovej adrese si zmluvné strany bezodkladne oznámia.

12.3. Táto zmluva je vyhotovená v štyroch rovnopisoch, z ktorých dva obdrží objednávateľ a dva zhotoviteľ.

12.4. Táto zmluva nadobúda platnosť dňom podpisu zmluvnými stranami a  účinnosť v deň nasledujúcim po dni jej zverejnenia v zmysle Zákona 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií).

12.5. Prílohy:

Príloha č. 1 – Zoznam subdodávateľov

V Banskej Bystrici dňa ......................... V ......................... dňa ...........................

Objednávateľ : Zhotoviteľ :

......................................................................... ................................................................................

Ján Nosko

primátor Mesta Banská Bystrica

Príloha č. 1 – Zoznam subdodávateľov